НАРОДНО ЧИТАЛИЩЕ „ХРИСТО БОТЕВ – 1929г.“с.Горско Абланово

 О Т Ч Е Т

 ЗА ДЕЙНОСТТА ПРЕЗ 2020 г.

 Дейността на НЧ „ Христо Ботев – 1929 г. “ е насочена към развитие и обогатяване на културния живот, социалната и образователната дейност. Планираните мероприятия способстват за запазване и разпространение на народните традиции и обичаи. Чрез дейността на читалището се разширяват знанията и се обогатява културата на населението,приобщава се към ценностите и постиженията на науката,изкуството и културата. Читалището е средище на духовен живот в селото,възпитава и утвърждава националното самочувствие.

 За постигане на своите цели,читалището поддържа общодостъпна библиотека и читалня. Библиотеката разполага със 7250 тома художествена и научно – популярна литература. През изминалата 2020 г. е била посетена от 38 читатели. Заети са повече от 340 книги. Читалищната библиотека се обслужва от г-жа Шаркова . Читалнята отваря веднъж седмично и работи с лятно и зимно часово време. Г- жа Шаркова работи с желание, подрежда изложби и кътове, подходящи за празниците. Често посещава клуба на пенсионера и чете стихове ,интересни статии и материали на посетителите.

 В библиотеката работят два компютъра, които се използват за развлекателни игри. През ваканциите продължаваме работата по проекта за интегриране на ромските деца. Поддържа се занимателния кът с книжки, игри и материали за рисуване.

 Една от залите на първия етаж е предоставена на младежите за спорт и развлечение. Оборудвана е с тенис маса, боксова круша и гири.

 За развиване и подпомагане на любителското художествено творчество е изградена женска група за автентичен и обработен фолклор с ръководител Пенка Димова.

 През изминалата година се включихме в следните мероприятия:

 1.Пресъздаване на обичая ,,Бабин ден“.

 2.Общоселско отпразнуване на Трифон Зарезан и изпълнение на характерните

ритуали.

 3.Тържествено събрание – концерт, посветено на 141 години от Освобождението на България и Националния празник. В концертната програма участваха съставът към читалището и професионални изпълнители.

Във фоайето беше подредена изложба и битов кът, а в дискотеката табло с фотоматериали от боевете при Горско Абланово.

 Поради епидемиологичната обстановка, планираните мероприятия до края на годината бяха отменени.

 През месец октомври беше извършен основен ремонт на покрива на читалищната сграда.

 През изминалата година са изплатени всички заплати и внесени дължимите осигуровки. Към настоящия момент, читалището няма финансови задължения.

 ФИНАНСОВ ОТЧЕТ ЗА 2020 г.

ПРИХОДИ РАЗХОДИ

Субсидия 11 010,00 лв. Тържества и мероприятия 2 581,00 лв.

 Заплати и осигуровки 7 004,00лв.

 Канцеларски материали 634,00 лв.

 Отопление 579,00лв.

 Обслужване ЦКБ 212,00лв.

ОБЩО: 11 010,00 лв. ОБЩО: 11 010,00 лв.

Председател на ЧН:…………..

 /Д.Митева/